[{"text_idx": "#000006", "text": "Teithiau 360, Fideos a Mwy"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000011", "text": "Llefydd i Fwyta ac Yfed"}, {"text_idx": "#000014", "text": "Mae'r wobr yn gronfa flynyddol o \u00a31 filiwm a ddyfernir i'r ymchwil neu waith arloesol gorau sy'n cefnogi datblygiad economaidd a lles cymdeithasol gwledydd sy'n datblygu. Fe all Dr Yue ennill hyd at \u00a3200,000 o'r wobr i'w ddefnyddio i hyrwyddo neu ddatblygu'r gwaith ymhellach."}, {"text_idx": "#000016", "text": "Mae Dr Yue yn gweithio ar ddatblygu metaddeunyddiau perfformiad uchel newydd, sydd a\u0302 photensial i drawsnewid isadeileddau a gwasanaethau telegyfathrebu, cyfrifiaduro optegol, ynni solar a dyfeisiadau meddygol. Mae sialensiau cynhyrchu ar hyn o bryd yn cyfyngu ar ddefnyddio hyn. Mae project Dr Yue yn galluogi i fetaddeunyddiau 3D gael eu hargraffu'n uniongyrchol o fodelau CAD 3D gyda mwy o ryddid cynllunio a chost is o'i gymharu a\u0302 dulliau ffotolithograffeg confensiynol. Gellir gweld effeithiau y gwaith hwn yn y diwydiannau telegyfathrebu a ffotoneg yn Fietnam, yn ogystal ag yn y sectorau ynni, amgylchedd ac iechyd."}, {"text_idx": "#000018", "text": "\"Dwi'n teimlo'n gyffrous iawn cael fy rhoi ar y rhestr fer am y wobr yma ac mae'n gryn anrhydedd. Fe dreuliodd fy mhartner o Fietnam a minnau naw mis yn datblygu platfform argraffu micro/nano 3D ym Mangor. Gellir defnyddio'r strwythurau micro/nano printiedig hyn i gynhyrchu metaddeunydd electromagnetig artiffisial gan ddefnyddio nodweddion 'egsotig' na ellir eu cael yn natur. Mae'r platfform hwn yn gyfrwng ymchwil isel ei gost, ond pwerus, ar gyfer ymchwil i nanotechnoleg a ffotoneg yn y ddwy wlad, a gellir disgwyl i effeithiau gwyddonol enfawr ddeillio ohono yn y dyfodol.\""}, {"text_idx": "#000020", "text": "\"Dwi'n hynod falch bod gwaith Dr Yue wedi cael ei gydnabod. Mae ymchwil Dr Yue yn enghraifft wych o'r gwaith arloesol sy'n cael ei wneud yn y brifysgol. Rydym yn denu rhai o'r ymchwilwyr a'r athrawon rhyngwladol gorau i'n Hysgol ac mae hyn eto'n enghraifft ragorol o'n partneriaeth ryngwladol ar waith.\""}, {"text_idx": "#000021", "text": "Eleni fe wnaeth dros 150 o brojectau a chymrodoriaethau a gyllidir drwy Gronfa Newton o'r gwledydd cymwys - India, Malaysia, Gwlad Thai a Fietnam - wneud cais am y Wobr Newton. Mae 25 o'r ceisiadau ar y rhestr fer a dyfernir pum gwobr o hyd at \u00a3200,000 i bob enillydd i'w defnyddio i hyrwyddo neu ddatblygu gwaith presennol a gyllidir gan gronfa Newton. Bydd dau enillydd yn India ac un yr un yn Malaysia, Gwlad Thai a Fietnam."}, {"text_idx": "#000024", "text": "Nod Gwobr Newton yw ysgogi ymchwilwyr i gymryd rhan yng Nghronfa Newton fel partneriaid gyda'r DU, a gweithio ar y sialensiau pwysicaf sy'n wynebu gwledydd Newton. Datblygwyd cysyniad Gwobr Newton i ddangos sut mae partneriaethau rhwng y DU a gwledydd Newton yn datrys sialensiau byd-eang."}, {"text_idx": "#000025", "text": "Mae rhagor o wybodaeth ar gael ar wefan Cronfa Newton. Dilynwch eu cyfraniadau ar Twitter i gael diweddariadau rheolaidd am Wobr Newton: @NewtonFund and #NewtonPrize."}, {"text_idx": "#000026", "text": "Dyddiad cyhoeddi: 24 Hydref 2017"}, {"text_idx": "#000030", "text": "Delweddu, Data, Modelu a Graffeg"}]